Εξαιρετική επιλογή. Δίπλα στο κέντρο της χώρας (αλλά σε πολύ ήσυχο μέρος) και της παραλίας του Αγ Φωκά, μπορείς να κάνεις τα πάντα με τα πόδια. Τα τρία μεγάλα υπνοδωμάτια - όλα στο ισόγειο - αποδείχθηκαν σε συνδυασμό με τα aircondition, πολύ δροσερά (μείναμε 7 άτομα σε περίοδο κορύφωσης του καύσωνα), ενώ οι δυο βεράντες του ορόφου (μεγαλύτερες απ' ότι φαίνεται στις φωτό) χαρίζουν δροσιά κι όμορφη θέα στην θάλασσα. Το σπίτι ήταν εξοπλισμένο με τα πάντα, κι ο Δήμος, ευγενικός και διακριτικός, μας πρόσφερε πλήθος κατατοπιστικών πληροφοριών και ήταν πάντα διαθέσιμος (μέσω τηλεφώνου) για οτιδήποτε χρειασθήκαμε, από την αρχή μέχρι το τέλος της διαμονής μας. Προτείνουμε αυτόν τον χώρο ανεπιφύλακτα.